CELEX: 62007TN0049
Language: lt
Date: 2007-02-20 00:00:00
Title: Byla T-49/07 2007 m. vasario 20 d. pareikštas ieškinys byloje Fahas prieš Tarybą

28.4.2007   
            
            
               LT
            
            
               Europos Sąjungos oficialusis leidinys
            
            
               C 95/43
            
         2007 m. vasario 20 d. pareikštas ieškinys byloje Fahas prieš Tarybą
   
   (Byla T-49/07)
   (2007/C 95/90)
   Proceso kalba: vokiečių
   Šalys
   
      Ieškovas: Sofiane Fahas (Milkendorf, Vokietija), atstovaujamas advokato F. Zillmer
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti 2002 m. spalio 28 d. Sprendimą 2002/848/EB, įgyvendinantį Reglamento (EB) Nr. 2580/2001 2 straipsnio 3 dalį ir panaikinantį Sprendimą 2002/460/EB, kuriuo Taryba nustatė aktualų asmenų, grupių ir subjektų, kuriems taikomas šis reglamentas, sąrašą bei visus po jo priimtus Tarybos sprendimus, įskaitant ir šiuo metu galiojantį 2006 m. gruodžio 21 d. Sprendimą 2006/1008/EB tiek, kiek jie yra su juo susiję;
            
         
               —
            
            
               visus minėtus sprendimus, įskaitant ir 2006 m. gruodžio 21 d. Sprendimą 2006/1008/EB, pripažinti netaikytinais ieškovo atžvilgiu;
            
         
               —
            
            
               nurodyti Europos Sąjungos Tarybai atlyginti patirtą žalą, kurios dydį nustatytų Pirmosios instancijos teismas, tačiau ne mažiau kaip 2 000 eurų;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Savo ieškiniu ieškovas prašo panaikinti Sprendimą 2006/1008/EB (1) ir visus ankstesnius sprendimus, priimtus po sprendimo 2002/848/EB (2), tiek, kiek jo pavardė yra nurodyta tuose tekstuose.
   Grįsdamas savo ieškinį, ieškovas tvirtina, kad yra pažeista jo teisė į gynybą bei teisė į veiksmingą teisių apsaugą. Be to, Sprendimas 2006/1008/EB yra nepagrįstas, ir todėl pažeidžia EB 253 straipsnį.
   
      (1)  2006 m. gruodžio 21 d. Tarybos sprendimas, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį (OL L 379, p. 123).
   
      (2)  2002 m. spalio 28 d. Tarybos sprendimas 2002/848/EB, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį ir panaikinantis Sprendimą 2002/460/EB (OL L 295, p. 12).